Príprava na vyučovaciu hodinu

Predmet: Geografia Ročník 5. 
Tematický celok: Najkrajšie miesta na Zemi, ktoré vytvoril človek 
Téma: Pamiatky UNESCO 
Vzdelávací cieľ: 
· pochopiť význam UNESCO, 
· získať prehľad o vybraných pamiatkach UNESCO a lokalizovať ich
 Kompetencie:	
· digitálne kompetencie: vnímať digitálne technológie ako zdroj informácií, 
· spoločenské a občianske kompetencie:  vzbudiť záujem o kultúru a spôsob života ľudí v iných častiach sveta, 
· komunikácia v materinskom jazyku: naučiť sa oceniť krásu kultúrnych pamiatok, pochopiť v čom spočíva ich hodnota pre budúce generácie
Metódy, formy: 
· motivačný rozhovor,
· demonštrácia obrazového a audiovizuálneho materiálu, 
· vysvetľovanie, 
· didaktická hra, 
· samostatná práca
Pomôcky a prostriedky:  
· prezentácia v MS PowerPoint, 
· videozáznamy, 
· Interaktívna tabuľa, 
· Google Earth, 
· Flow!Works, 
· Alf,
· počítačová učebňa, 
· mapa, 
· atlasy,
· učebnica Geografie pre 5. ročník  
Typ hodiny: Kombinovaný (hodina výkladu a osvojenia nových vedomostí, hodina utvárania zručností a návykov).  
Štruktúra vyučovacej hodiny 
1. Organizačná časť: Úvodný vstup učiteľa, zápis do triednej knihy, zisťovanie absencie. (2 min.)  
2. Motivácia žiakov a aktualizácia učiva:  Pripomenutie si učiva z Vlastivedy formou rozohrievacej aktivity – Hry – Hádanie pamiatok UNESCO podľa obrázkov: Žiaci si pod seba do zošita napíšu čísla od 1 do 10. Ku každému číslu následne napíšu názov pamiatky a svetadiel poprípade krajinu/mesto, kde sa nachádza. Obrázky budú prezentované formou videa, ktoré si budú mať možnosť 2x pozrieť. Aktivita bude následne vyhodnotená. (5 min.)  
3. Oznámenie cieľa vyučovacej hodiny: Informatívno-oznamujúcou metódou.
 4. Sprístupňovanie nového učiva: Výnimočné diela treba chrániť – UNESCO; Vysvetliť význam UNESCO demonštrácia názorných pomôcok:  Prezentácie v PowerPointe a KLM súboru na interaktívnej tabuli. (15 min.)  
5. Fixácia nového učiva: Žiaci vo Flow!Workse zaraďujú pamiatky ku svetadielu, na ktorom sa nachádzajú, následne sa pokúsia sami si ich vyhľadať v atlasoch. Vypracujú si krátky testík na upevnenie vedomostí  v programe Alf. (15 min.)  
6. Zhrnutie učiva: V prostredí Claroline v časti „cvičenie“ si žiaci individuálne na počítačoch urobia krátky interaktívny testík. Vedomosti si môžu otestovať aj na webovej stránke http://www.purposegames.com/game/7ebc5a5d70  (5 min.)  
7. Zhodnotenie vyučovacej hodiny: Na bodovej stupnici 1 - 5 (5 = maximum) zhodnotia žiaci svoju aktivitu a prácu na vyučovacej hodine. Učiteľ vyhodnotí priebeh a splnenie cieľov vyučovacej hodiny. 
V Claroline sú 2 zadania, ktoré žiaci vypracujú a odovzdajú ich ako projekt (2 min.)   
